ประกาศกรมพัฒนาฝีมือแรงงาน เรื่อง หลักเกณฑ์และวิธีการดำเนินการทดสอบฝีมือคนหางาน
ประกาศกรมพัฒนาฝีมือแรงงาน
ประกาศกรมพัฒนาฝีมือแรงงาน
เรื่อง
หลักเกณฑ์และวิธีการดำเนินการทดสอบฝีมือคนหางาน[๑]
 

เพื่อให้การดำเนินการทดสอบฝีมือคนหางาน ตามที่กำหนดในมาตรา
๔๗ จัตวา แห่งพระราชบัญญัติจัดหางานและคุ้มครองคนหางาน พ.ศ. ๒๕๒๘
แก้ไขเพิ่มเติมโดยพระราชบัญญัติจัดหางานและคุ้มครองคนหางาน (ฉบับที่ ๒) พ.ศ. ๒๕๓๗
เป็นไปด้วยความเรียบร้อยอธิบดีกรมพัฒนาฝีมือแรงงาน
จึงออกประกาศกำหนดหลักเกณฑ์และวิธีการดำเนินการทดสอบฝีมือคนหางานไว้ดังต่อไปนี้

ข้อ ๑
ผู้รับอนุญาตดำเนินการทดสอบฝีมือต้องจัดให้มีผู้ควบคุมการทดสอบซึ่งมีคุณสมบัติ
ดังต่อไปนี้
(๑) สำเร็จการศึกษาตั้งแต่ระดับประกาศนียบัตรวิชาชีพชั้นสูงขึ้นไปในสาขาอาชีพที่จะควบคุมการทดสอบ
หรือ
(๒)
ได้รับวุฒิบัตรมาตรฐานฝีมือแรงงานแห่งชาติในสาขาอาชีพที่จะควบคุมการทดสอบ
ตั้งแต่ชั้น ๓ ขึ้นไป

ข้อ ๒
ในการทดสอบฝีมือคนหางาน ผู้รับอนุญาตดำเนินการทดสอบฝีมือและผู้ควบคุมการทดสอบต้องปฏิบัติดังต่อไปนี้
(๑) ใช้แบบทดสอบมาตรฐานกลาง
ยกเว้นตำแหน่งที่ยังไม่ได้กำหนดมาตรฐานกลาง ให้ดำเนินการทดสอบตามที่นายจ้างกำหนด
(๒) ต้องทดสอบจนสำเร็จเป็นชิ้นงานตามที่กำหนดในแบบทดสอบ
(๓) ใช้ใบให้คะแนนตามแบบที่กองมาตรฐานฝีมือแรงงานกำหนด
(๔) ต้องควบคุมการทดสอบตลอดระยะเวลาที่มีการทดสอบฝีมือคนหางาน
(๕) ต้องออกใบรับรองผลการทดสอบแก่ผู้ผ่านการทดสอบ
โดยผู้รับอนุญาตดำเนินการทดสอบฝีมือ
และผู้ควบคุมการทดสอบต้องลงลายมือชื่อในใบรับรองผลการทดสอบ


ประกาศ ณ วันที่ ๒๘ กันยายน พ.ศ. ๒๕๓๗
จันทรา ปิตรชาติ
อธิบดีกรมพัฒนาฝีมือแรงงาน























วิภา/ผู้จัดทำ
๘ มีนาคม ๒๕๕๕













[๑] ราชกิจจานุเบกษา
เล่ม ๑๑๑/ตอนที่ ๗๘ ง/หน้า ๙/๒๙ กันยายน ๒๕๓๗